በአንድ ወገን እጅግ በእርጋታ የሚወያዩ ወጣቶች በብዛት በስራና በማህበራዊ ጉዳዮቻቸው በካፌዎች፣ የፑል መጫዎቻዎች የውጭ ስፖርት መከታተያ አዳራሾች በተገኸሁባቸው ስፍራዎች ካስተዋልኳቸው ጥቂት ስፍራዎች ናቸው፡፡ከዚህ በተለየ መልኩ አላስፈላጊ መልእክት እንዳያስተላልፍ በጥንቃቄ ስማቸው በማልጠቅሳቸው አዝማሪ ቤቶች ደግሞ በዚያ ሳምንት የነበረው ሁኔታ የተለየ ነበር፡፡ በነዚህ የአዝማሪ ቤቶች የተገኘ ሰው በማግስቱ ይሀ አገር ይቀጥል ይሆን ብሎ እስኪጠራጠር ድረስ ተደናቁሮ እንዲወጣ የሚያደርጉ ግጥሞች ከሁሉም ጫፎች ይዘንባሉ፡፡ እንዲሁ የባህል ጨዋታ አምሮት የገባ ሰው ሁሉ ሳያይፈልገው ያጨበጭባል፡፡ ከፋዩ የማይታወቅ መጠጥ ይቀርባል፡፡ ወጣቶች እየተበራከቱ ይሄዳሉ፡፡ ይህ ሁኔታ አዳማም አዲስ አበባም የመጠንና የቅኝት ለውጥ ካልሆነ በቀር ተመሳሳይ የመረጃ ፍስት ያለ በሚመስል መልኩ በተገኘሁባቸው አብዛኛዎቹ አዝማሪ ቤቶች ግጥሞቹ ይፈሳሉ፡፡ህዝብ እንደ ህዝብ ይሰደባል፡፡ባለስልጣን ይብጠለጠላል፡፡ አንዳንዱም በቅኔ ይወደሳል፡፡ እንደዚህ አይነት አጀንዳ በሌላቸው አዝማሪ ቤቶች ዶላር አይመነዘርም፡፡ ሽልማት እምብዛም ነበር፡፡በጥቅሉ ሞቅ ያለ ገበያ አልነበራቸውም፡፡ አስቀድመው የተፈረጁም ይመስላሉ፡፡
